Джебеджи оджакът включвал всички оръжейници на империята. Това е специалната част при капъкулу, която се занимава с ремонт на оръжия и осигуряване на оръжия на еничарите. Корпусът се разделял на две – бюлюк и джемаад. В столицата Истанбул се намирал техния склад за оръжия, наречен джебхане. Складове на джебеджиите се намирали в по-важните погранични османски крепости. Начело на корпуса бил джебеджибашията. Освен него в корпуса имало башкетхуда и четири кетхуди. Корпусът се състоял от 31 орти и 51 бюлюци. Максималната си численост османският артилерийски корпус достига в края на руско-турската война (1735 – 1739), преди сключването на Белградския мирен договор.